د پروان ولایت افغانی سرې میاشتې نماینده ګۍ په ریاست کې د ځوانانو او رضاکارانو د کلوپ مدیریت د څلورمې دورې د 130 زده کوونکو فراغت غونډه ترسره شوه! نن سه شنبه د روان ١٤٤٥ سپوږمیزکال د ربیع الثانی میاشتې په ٢٣ مه چې د ۱۴۰٢ لمریزکال د لړم (عقرب) میاشتې له ١٦ مې نېټې سره سمون لری د پروان ولایت د افغانی سرې میاشتې نماینده ګۍ په ریاست کې د نوموړی ریاست د ښاغلو مدیر صاحبانو، د قومی مخورو، د زده کوونکو د والدینو او فعالو ځوانانو په شتون کې د ځوانانو او رضاکارانو د کلوپ مدیریت د اسلامی تعلیماتو، انګلیسی، کمپیوټر، ساینسی مضامینو او فن او بیان ټولګیو د ١٣٠ زده کوونکو فراغت غونډه ترسره شوه چې غونډه د قران عظیم الشان په څو مبارکو ایتونو پیل شوه، ورپسې د ځوانانو او رضاکارانو د کلوپ مدیر ښاغلی عبدالمنیر شهاب د غونډې ګډونوالو ته د ښه راغلاست ترڅنګ د کلوپ د ښوونیزو فعالیتونو او د تدریسی بهیر په اړه مالومات وړاندې کړل چې له ده وروسته د پروان ولایت د سرې میاشتې نماینده ګۍ ریاست مالی عمومی مدیر ښاغلی سید شاه بهادری، د مرستون مدیر ښاغلی مولوی محمد کاظم جهادی او د استاذانو په استازولۍ یو تن رضاکار استاذ په خپل نوبت د زده کړو په ارزښت او د غونډې اړوند موضوعاتو په اړه ویناوې درلودې. د غونډې په وروستۍ برخه کې د ښاغلو مدیر صاحبانو، ښاغلو رضاکارو استاذانو او د راغلو مېلمنو له لوری فارغو شوو زده کوونکو ته تصدیق نامې ووېشل شوې، غونډه د دعوت او ارشاد د ښاغلی مدیر له لوری د اختتامیې دوعا په لوستو سره پای ته ورسېده! د پروان ولایت سرې میاشتې نماینده ګۍ ریاست د نشراتو مدیریت